Diari Oficial de la Generalitat Valenciana


Sumari del DOGV 1113, del 24-07-1989 (1989/814616)

ORDRE de 26 juny de 1989, de la Conselleria de Cultura, Educació i Ciència, per la qual es regula el procediment de justificació de l'apartat d'<<altres despeses>> del mòdul econòmic de concerts dels centres docents privats concertats.
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/26/(1)/dof/vci/html**

### Dades del document

Número de DOGV
:   1113

Data del DOGV
:   24-07-1989

Secció del DOGV
:   DISPOSICIONS GENERALS

Número del document
:   1989/814616


Data del document
:   26-06-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 26 de juny de 1989, de la Conselleria de Cultura, Educació i Ciència, per la qual es regula el procediment de justificació de l'apartat d "altres despeses" del mòdul econòmic de concerts dels centres docents privats concertats.  
La Llei Orgànica Reguladora del Dret a l?Educació i les normes que la despleguen, estableixen com a contraprestació pels serveis educatius concertats amb els centres privats, l'abonament per l'administració educativa, a més del salari del professorat, de quantitats destinades a cobrir les despeses de funcionament dels centres. Així mateix, en el cas de concerts educatius de règim singular, els centres concertats son autoritzats a percebre de les famílies d'alumnes una quantitat per l'ensenyament reglat.  
La inversió d'aquestes quantitats l?ha d'aprovar el Consell Escolar del centre i justificar davant l'Administració, segons que estableix l'article 57 de l?esmentada Llei Orgànica i 40 del Reial Decret 2377/1985, de 18 de desembre. Aquesta justificació de la subvenció rebuda no s'ha de confondre en cap cas amb una fiscalització de la comptabilitat general del centre, sinó exclusivament com el degut control dels fons públics destinats al finançament del centre concertat, sent competència del Consell Escolar del centre l'aprovació i el control del pressupost d'aquest.  
Vista l?experiència del primer període de desplegament del règim de concerts, es fa necessari fixar normes de caràcter general, que faciliten la justificació de les quantitats pels titulars dels centres i el control d'aquestes pel consell escolar i la pròpia Administració educativa i d'acord amb el que disposa l'article 43.5 de la Llei d'Hisenda Pública de la Generalitat Valenciana.  
Per tot això fent ús d'allò que disposa l'article 35 de la Llei de Govern Valencià.  
DISPOSE:  
Primer  
La justificació, per part dels titulars dels centres docents concertats o dels seus representants legals, de les quantitats que com a despeses de funcionament reben de la Conselleria de Cultura, Educació i Ciència, així, com en el cas dels concerts de règim singular, d'aquells que són abonats per les famílies dels alumnes en concepte d'ensenyament reglat, s'efectuarà segons que disposa la present Ordre.  
Segon  
Durant el mes d'octubre següent a la finalització del curs escolar, el titular del centre concertat presentarà la rendició anual de comptes al Consell Escolar del Centre, per tal que s'aprove. Amb aquesta finalitat els membres del Consell Escolar disposaran amb temps la informació suficient per a l'estudi de la justificació.  
Tercer  
La justificació de la despesa per a les quantitats rebudes de la Conselleria de Cultura, Educació i Ciència i en el cas dels concerts en règim singular de les famílies dels alumnes per ensenyament reglat, es farà mitjançant la presentació al consell escolar de la documentació acreditativa de la despesa efectuada i de les comunicacions d'ingrés efectuades per la Conselleria de Economia i Hisenda.  
El consell escolar, a la vista d'això, aprovarà o no els comptes i adoptarà, segons el cas, l?Acord de conformitat, o de disconformitat. El secretari del Consell Escolar estendrà certificació de l'esmentat Acord, prenent com models, segons corresponga, els Annexos I i II de la present Ordre.  
Quart  
Podran ser objecte de justificació els conceptes de despesa que es detallen a continuació llevant en tots els casos, en fer-ne el càlcul, la part proporcional corresponent a les unitats dels nivells d'ensenyament no concertats:  
1. Despeses de personal d'administració i serveis.  
2. Despeses d'altre personal col·laborador, sempre que no estarà inclòs en el càlcul del cost de les activitats complementàries i de serveis repercussius a les famílies.  
3. Despeses específiques d'ensenyament: consum de material fungible, material didàctic, material i energia de laboratori i tallers, material d?avaluació.  
4. Despeses de reparació de material inventariable: mobiliari escolar i equip didàctic.  
5. Despeses de subministraments i serveis diversos: neteja, calefacció i refrigeració, aigua, gas, electricitat, conservacions i reparacions ordinàries i d'altres despeses d?immobles.  
6. Despeses d'administració: consum de material no inventariable, comunicacions telefòniques, postals i telegràfiques, conservació i reparació de mobiliari d'oficina, reprografia i d'altres despeses d'administració.  
7. Despeses de substitucions de personal docent que no hagen estat finançats per la Conselleria de Cultura, Educació i Ciència.  
8. Despeses produïdes pels immobles. En cap cas s'imputaran despeses de lloguers que revertiran directament o indirectament en la pròpia titularitat del centre com a amortització d'inversions reals en la compra o construcció de l?immoble.  
9. Despeses de reposició o reparació d'inversions reals.  
10. Altres despeses de funcionament no incloses en els apartats anteriors.  
En cap cas es podran computar amortitzacions i interessos de capital propi.  
Cinqué  
Els centres concertats en règim singular, computaran com a ingressos la suma de les quantitats abonades per la Conselleria de Cultura, Educació i Ciència i les aportacions de les famílies dels alumnes per ensenyament reglat, complementaries de les abonades per l'Administració.  
Sisé  
La justificació presentada especificarà les quantitats anuals rebudes en cada un dels nivells educatius concertats i les despeses generals es prorratejaran de forma proporcional al nombre d'unitats concertades en cada nivell, als efectes de justificació en els Consells Escolars respectius.  
De la justificació es descomptarà la part proporcional de despesa corresponent als espais dedicats a residència, menjador escolar, utilització dels edificis fora de les hores concertades o realització d'activitats o serveis complementaris per als quals s'haurà sol·licitat l?oportuna aprovació de preus.  
En els centres amb concerts educatius en diversos nivells d'ensenyament la titularitat adoptarà les mesures escaients per tal que tots els Consells Escolars tinguen coneixement de les justificacions de despesa presentades.  
Seté  
Durant la segona meitat del mes de novembre, els titulars dels centres concertats presentaran les certificacions a què fa referència l'article tercer de la present Ordre, en el Servei Territorial de Cultura i Educació corresponent que després de fer-ne l'examen i el preceptiu informe, les trametrà a la Direcció General de Centres i Promoció Educativa.  
Vuité  
Les certificacions dels Acords de disconformitat i aquelles altres en les quals es detecten greus irregularitats o anomalies, donaran lloc a que el director territorial de Cultura i Educació, a l?empar d'allò que disposa l?ordre de 22 de març de 1989, ordene la constitució d'ofici de la Comissió de Conciliació prevista en l'article 61 de la Llei Orgànica Reguladora del Dret a l?Educació.  
Si aquesta no aconseguia acord per a reparar les deficiències o aquest no es complia, elevarà a la Direcció General de Centres i promoció Educativa les actuacions prèvies amb la proposta d'incoar l?expedient administratiu als efectes que preveu l'article 62.2 de l?esmentada Llei Orgànica.  
Nové  
Independentment d'allò que expressa aquesta Ordre els centres concertats quedaran subjectes al control de caràcter financer que les disposicions vigents atribueixen a la Intervenció General de la Conselleria d'Economia i Hisenda de la Generalitat Valenciana.  
DISPOSICIONS FINALS  
Primera  
Es faculta la Direcció General de Centres i Promoció Educativa per a dictar les instruccions precises envers el desplegament i l'aplicació de la present Ordre.  
Segona  
Aquesta Ordre entrarà en vigor a l?endemà de la publicació en el Diari Oficial de la Generalitat Valenciana.  
València, 26 de Juny de 1989. - El Conseller de Cultura, Educació i Ciència. Cebrià Ciscar i Casaban.  
Veure annex


Còpia Permalink ELI